ག། ཟབ་དོན་རྡོ་རྗེ་སྙིང་པོ་ལས༔ རྫོགས་ཆེན་ཞི་ཁྲོ་ལྟ་བ་ཡེ་ཤེས་ཀློང་ཡངས་རྒྱབ་ཆོས་ཀྱི་ཉམས་ལེན་དངོས་གཞི་ཀྱི༔ བར་དོའི་ངོ་
སྤྲོད་དོན་གསལ་ཉི་མའི་དཀྱིལ་འཁོར་བཞུགས༔
207
3

གཏེར་ འགྲོ་ཕན་གླིང་པའི་གསུང་། གསར།
རང་རིག་བླ་མ་ཀུན་བཟང་ཉིད་ལ་འདུད༔ རྣལ་འབྱོར་བར་དོ་ངོ་སྤྲོད་གདམ་པ་ནི༔ རང་ངོ་
འཕྲོད་ཅིང་འགྲོ་དོན་བྱེད་པ་པོར༔ ཆོས་དང་གདམ་པ་འདི་མེད་གང་ཟག་དབུལ༔ འདི་ལ་བར་དོ་རྣམ་པ་དྲུག་ཡོད་དོ༔ རང་བཞིན་སྐྱེ་
གནས་བར་དོ་རྨི་ལམ་དང་༔ བསམ་གཏན་བར་དོ་སྐྱེ་གནས་འཆི་ཁ་དང་༔ ཆོས་ཉིད་བར་དོ་སྲིད་པ་བར་དཽ་དྲུག༔ གདམ་པ་ཀུན་གྱི་
སྙིང་པོ་དེ་ཁོ་ན༔ ཞེས་གསུངས་ཆོས་རྒྱལ་ཁྲི་སྲོང་ལྡེའུ་བཙན་གྱིས༔ རྗེ་བཙུན་ཆེན་པོ་པདྨ་འབྱུང་གནས་ལ༔ ྃབར་དོ་དེ་དོན་ལེགས་
208

ལྟ་ཀློང་བར་དོའི་ གཉིས་
ངོ་སྤྲོད།
གནས་ར་པར་བསྟན་དུ་གསོལ་ན་ཞེས་ཞལས་ག་ར་ཉིད་ཀྱིས་བཀའ་ལས་པ་ ཡོན་དག་ཆོས་རྒྱལ་བར་ལོ་རྣམ་ལ་དྲུགས་དང་སོས་སྡེ་
ཁྱིམ་བདག་འདྲ༔ འདི་ཉིད་རིག་ན་ཤེས་པ་སོ་མ་མཐོང་༔ མ་རིག་འཁྲུལ་ན་འཁོར་བའི་རྒྱུ་ཀུན་བསགས༔ རིག་པ་སྙིང་དབུས་ཙིཏྟ་
རིན་པོ་ཆེ༔ ཟུར་བརྒྱད་སྦུབས་སུ་གསལ་དང་འཛིན་མེད་ཤར༔ དཔེར་ན་བུམ་ནང་མར་མེ་གསལ་བ་བཞིན༔ ཙིཏྟ་ཤ་ཡིི་སྒྲོན་མ་ཞེས་
व
209
3

གཏེར་ འགྲོ་ཕན་གླིང་པའི་གསུང་། གསར།
༜ ཀྱང་བྱ༔ ཙིཏྟའི་རྩ་ལ་མ་བཅོས་རང་བྱུང་གནས༔ རང་བཞིན་འོད་ཀྱི་ཐིག་ལེ་ཡེ་ཤེས་ཀློང་༔ སྙིང་གར་ཞི་བ་བཞི་བཅུ་རྩྭ་གཉིས་གནས༔ དེའི་རྐྱེན་སྤྱི་བོར་འབར་བ་
ཁྲོ་བོ་ཤར༔ ཞི་ཁྲོ་དེ་དག་རང་རྩལ་རིག་ཤར་དེ༔ དཔེར་ན་བུམ་ནང་མར་མེ་རྒྱུ་མཐོངས་ཁར༔ ཧ་རེ་གསལ་བ་ཅི་བཞིན་རང་སྣང་གྲུབ༔ དེ་ཕྱིར་འོད་འཕྲོས་ཐིག་
ལེ་ཐིག་ཕྲན་དང་༔ འཇའ་འོད་ལྷ་ཡི་དཀྱིལ་འཁོར་དུ་མ་འཆར༔ འཆར་རྐྱེན་མིག་དང་སྙིང་གཉིས་འབྲེལ་བའི་རྩ༔ ཁ་ཡངས་རྩ་བ་ཕྲ་བ་བ་མེན་རྭ༔ ཁྲག་དང་ཆུ་
སེར་མ་གོས་སྟོང་སངས་ངེ༔ མིག་གི་ཨ་འབྲས་དང་འབྲེལ་སྐྱོན་ཡོན་མཐོང་༔ དཀར་འཇམ་རྩ་ཡི་སྒྲོན་མ་ཞེས་ཀྱང་བཏགས༔ དེ་ནི་མིག་འབྲས་དང་འབྲེལ་རིག་
པའི་ལམ༔ ཡེ་ཤེས་མ་འགགས་འཁོར་འདས་གཉིས་ཀ་འབྱེད༔ དེ་ལ་རྒྱང་ཞགས་ཆུ་ཡི་སྒྲོན་མ་ཞེས༔ ཕྱི་ཡུལ་ནམ་འཁའ་སྤྲོས་བྲལ་ཆོས་ཀྱི་དབྱིངས༔ ནང་གི་
ཤེས་པ་འགག་མེད་རིག་སྟོང་དག༔ དབྱིངས་དང་ཡེ་ཤེས་གཉིས་མེད་མཁའ་དབྱིངས་ཀློང༌༔ ཡེ་ཤེས་རང་མདངས་མ་འགགས་ཐིག་ལེ་ཤར༔ དེ་ཉིད་ཐིག་ལེ་
210

ལྟ་ཀློང་བར་དོའི་
ཀ སྟོང་པའི་སྒྲོན་མའོ༔ དཔེར་ན་རྨ་བྱའི་མདོངས་དང་འཇའ་ཤེལ་འོད༔ འཇའ་འོད་ཡི་གེ་ན་རོ་ལྟ་བུ་ཤར༔ དབྱིངས་རིག་རྣམ་པར་དག་པའི་སྒྲོན་མ་ཞེས༔
དབྱིངས་དང་ཡེ་ཤེས་གཉིས་མེད་རྩོལ་དང་བྲལ༔ ཤེས་རབ་རང་བྱུང་སྒྲོན་མ་ཞེས་ཀྱང་བྱ༔ དང་པོ་སངས་རྒྱས་སེམས་ཅན་གཉིས་སུ་མེད༔ ཀུན་བཟང་དགེ་བ་མ་
བྱས་སངས་རྒྱས་གྱུར༔ སེམས་ཅན་སྡིག་པ་མ་བྱས་ངང་གིས་འཁྲུལ༔ སངས་རྒྱས་རིག་པ་སྙམ་བྱེད་ལྟ་བ་མཐོང་༔ ལས་རླུང་མ་སྤྱོད་འཁོར་བའི་རྒྱུ་མ་བསགས༔
ཕྱི་ནང་གཟུང་འཛིན་མ་གྲུབ་རང་རིག་རྟོགས༔ གཞི་མེད་རྩ་བྲལ་ཡེ་ཤེས་རིག་པ་མཐོང་༔ སེམས་ནི་ཕྱི་ནང་གཟུང་འཛིན་གཉིས་སུ་འཁྲུལ༔ ཀུན་གཞི་ལུང་མ་
བསྟན་པའི་བག་ཆགས་འཁྲུལ༔ ཆོས་ཉིད་མ་མཐོང་འཁྲུལ་བའི་སེམས་ཅན་ནོ༔ རང་བཞིན་རྟོགས་པའི་རྟོགས་པ་མངོན་གྱུར་ན༔ གསལ་ལ་འགག་མེད་ལྟ་བ་ཉི་
ཤར་འདྲ༔ རྟོག་མེད་ཤེས་པ་རང་བྱུང་གཟུང་འཛིན་སངས༔ རང་བཞིན་སྐྱེ་གནས་བར་དོ་རང་ངོ་འཕྲོད༔ གཉིས་པ་རྨི་ལམ་བར་དོ་ཉིན་སྣང་འགགས༔ མཚན་མོ་
211

གཏེར་ འགྲོ་ཕན་གླིང་པའི་གསུང་། གསར།
གཉིད་ལོག་བག་ཆགས་རྨི་ལམ་འཁྲུལ༔ དེ་ཉིད་ངོ་བོ་ཡུལ་སྣང་མ་འགགས་པར༔ རིག་པ་སྙིང་དབུས་ཀུན་གཞིའི་རྣམ་ཤེས་ཐིམ༔ ཅི་ཡང་དྲན་མེད་གཉིད་དང་
མངོན་སུམ་འདྲེས༔གམ་རྨ་ཁའ་ལྟ་བྲུ་གསལ་ལ་འཛིན་པ་མེ། འདི་ནི་གཞི་ཡི་འོད་གསལ་ཞེས་ཀྱང་བྱ་ཆོས་ཉིད་མ་བ་འཕྲོད་པ་ཞེས་ཀྱང་བ་མདའི་ཕྱིར་ལ་
ཤེས་རང་ལ་ཤར་བའོ༔ གང་ཟག་དང་པོ་རྨི་ལམ་མ་ཟིན་ན༔ སྙིང་གི་ཤར་ལྷོ་ནུབ་བྱང་མཚམས་བཞི་དང་༔ སྟེང་འོག་གཉིས་སོགས་རྩ་སྦུག་མང་ཡོད་ཀྱང་༔ རླུང་
སེམས་གློ་སྙིང་སོ་སོར་རྩུར་ཕྱིན་ན༔ ལྷ་འདྲེའི་ཆོ་འཕྲུལ་དུ་མ་སོ་སོར་ཤར༔ རླུང་སེམས་རྩ་སྦུག་ཐུར་དུ་བབ་གྱུར་ན༔ ས་རྡུལ་གད་མོ་མུན་ནག་དམྱལ་བ་དང་༔
ཡི་དྭགས་དུད་འགྲོ་ལ་སོགས་སྡུག་བསྔལ་མྱོང་༔ ཚོགས་དྲུག་རྩ་ལ་ཡུལ་དྲུག་སྣང་བ་ཤར༔ གློ་བ་བཙན་དང་སྙིང་ལ་རྒྱལ་པོ་དང་༔ མཆིན་མཁལ་མ་མོ་ཕོ་བ་
བདུད་ཐེའུ་རང་༔ རྒྱུ་མ་ས་བདག་སོགས་ཀྱི་འཁྲུལ་སྣང་རྨི༔ རྩ་རྣམས་གང་དུ་རླུང་སེམས་ཚུད་གྱུར་ན༔ ཟིན་དང་མ་ཟིན་དེ་ཀའི་རང་བཞིན་ནི༔ འཇིག་རྟེན་འདི་
212

ལྟ་ཀློང་བར་དོའི་ བཞི་
གག སྣང་འཁྲུལ་དང་འཁོར་བ་དག༔ རྣལ་འབྱོར་རང་ལུས་ཚང་ཞིང་རྨིས་པའོ༔ རྨི་ལམ་བཟུང་དང་སྦྱང་དང་སྤྲུལ་བསྒྱུར་དང་༔ འོད་གསལ་སྦྱངས་པ་ལ་
སོགས་ཤིན་དུ་གཅེས༔ གསུམ་པ་བསམ་གཏན་བར་དོའི་ངོས་འཛིན་ནི༔ བསྒོམ་པ་ཏིང་ངེ་འཛིན་གྱི་ལྷ་ཡི་སྐུ༔ སྣང་ལ་འཛིན་མེད་གསལ་ལ་རྟོག་དཔྱོད་བྲལ༔
རྟོག་རིག་མི་གཡོ་མི་གནས་ངང་དུ་རྫོགས༔ མཐའ་བྲལ་ཆོས་སྐུའི་རྟོགས་པ་མངོན་དུ་གྱུར༔ བདེ་སྟོང་གཉིས་མེད་དགའ་བཞིའི་སྤྱོད་ཡུལ་དུ༔ རྟོག་བརྗོད་གཉིས་
མེད་ཧུ་རེ་གནས་པའོ༔ ལས་སད་དང་པོ་སྔར་གྱི་རྗེས་མི་འབྲང་༔ མ་འོངས་མདུན་མོོ་བསུ་ཞིང་ད་ལྟ་བ༔ ཤེས་པ་སོ་མ་མ་བཙོས་ལྷུག་པའི་ངང་༔ དགག་སྒྲུབ་
ཀུན་བྲལ་གནས་ལུགས་སྟོང་པའོ༔ གསལ་ཞེན་རྟག་མཐའ་སྟོང་ཞེན་ཆད་མཐའ་བསལ༔ དགག་སྒྲུབ་ཀུན་བྲལ་གནསལུགས་སྟོང་པའོ༔ _ སངས་རྒྱས་གཞན་
མེེད་རང་རིག་སངས་རྒྱས་ཡིན༔ འཁོར་བ་གཞན་སྤང་རྩོལ་སྒྲུབ་མཐའ་བྲལ་བྱ༔ བྱིངས་པ་ཏིང་འཛིན་མི་གཡོ་ཆོས་ཀྱི་དབྱིངས༔ རྒོད་པ་ཆོས་ཉིད་རང་གསལ་
ན
213
3

གཏེར་ འགྲོ་ཕན་གླིང་པའི་གསུང་། གསར།
* ལྷག་མཐོང་ངོ་༔ རྨུགས་པ་ཡེ་ཤེས་རང་མཐོང་རང་ལ་ཤར༔ དེ་ལྟར་བསྒོམས་པས་ཐམས་ཅད་ཆོས་ཉིད་འཆར༔ རིག་པ་ཟང་ཐལ་ཕྱོགས་མེད་འཛིན་རྟོག་བྲལ༔
མི་རྟོག་ཡེ་ཤེས་ཕྱག་རྒྱ་དེ་ཁོ་ན༔ བཞི་པ་འཆི་ཁ་བར་དོའི་གནས་ལུགས་ནི༔ ཤི་ནད་ཐེབ་ཅིང་མ་ཤིའི་བར་དུའོ༔ སྒྱུ་མའི་ནོར་རྫས་ཡུལ་འཁོར་གྲོགས་ལ་
སོགས༔ གཅེས་པ་ཀུན་ལ་ཞེན་ཆགས་མ་འཛིན་ཀྱང་༔ རང་ཉིད་ཤི་བ་སྡུག་དང་གཅིག་པུར་སྐྲག༔ སྔར་བྱས་སྡིག་བསགས་དྲན་ཞིང་འགྱོད་པ་སྐྱེས༔ ཆོས་མ་
འགྲུབ་ནས་སྟོང་ལོག་བསམ་ཞིང་སྔངས༔ ཁང་པ་རི་བྲག་གནམ་ས྄་རྡིབ་ལ་ཁད༔ མེས་ཚིག་ཆུས་ཁྱེར་གད་གཡང་ལྷུང་བ་སོགས༔ སྡུག་བསྔལ་སྐྱུག་སྔངས་
དཔག་མེད་འཆི་ཁའི་རྟགས༔ དེའི་དུས་རྣལ་འབྱོར་རང་རང་ཉམས་ལེན་ལ༔ རྩོལ་མེད་བོགས་བསྐྱེད་མ་ཡེངས་བརྟེན་པ་གཅེས༔ ལྔ་པ་ཆོས་ཉིད་བར་དེའི་གནས་
ལུགས་ནི༔ ཕྱི་སྣང་ཉི་ནུབ་ནང་སྣང་མུན་འཐིབ་དང་༔ གསང་སྣང་ནམ་ལངས་ཤར་སྐྱ་བཞིན་དུ་འོང་༔ དེའི་དུས་རྣལ་འབྱོར་ཉམས་ལེན་ཅན་དག་གིས༔ རིག་པ་
214

ལྟ་ཀློང་བར་དོའི་
གག་ འོད་གསལ་གསལ་སྟོང་ཡེ་རེ་བ༔ དེ་ཀའི་ངོ་ཟིན་ཆོས་ཉིད་དོན་མཐོང་འགྱུར༔ དེ་ལྟར་ངོས་མ་ཟིན་ན་བར་དོ་འཁྲུལ༔ གདོས་བཅས་ལུས་མེད་རི་བྲག་
ཐོགས་མེད་རྒྱུགས། ཞི་ཁ་ཁྲོ་བའི་སྐུ་དང་ཡེ་ཤེས་དང་༔ འོད་དང་འོད་ཟེར་ཁ་དོག་ཅིར་སྣང་འཆར༔ སྒྲ་འོད་ཟེར་གསུམ་ཐིག་ལེ་ཐིག་ཕྲན་འབལ་ དེའི་དུས་རང་
རང་ཡི་དམ་བསུ་བར་བྱེད༔ རིག་ཐོག་ཤེས་པ་སྤང་བླང་དགག་སྒྲུབ་བྲལ༔ ཕན་གནོད་རེ་དོགས་བྲལ་ཡེང་ངང་གིས་བསྐྱང་༔ དྲུག་པ་སྲིད་པ་བར་དོའི་གནས་ཚུལ་
ནི༔ ཆོས་ཉིད་བར་དོར་ཞི་ཁྲོའི་ལྷ་ཚོགས་རྣམས༔ ངོ་མ་ཤེས་པས་གནས་མེད་ངང་དུ་ཡལ༔ དགེ་སྡིག་ཤག་འདེབས་ཡར་གྱི་བདེ་འགྲོ་དང་༔ མར་གྱི་ངན་སོང་སྡུག་
བསྔལ་མྱོང་བའི་དུས༔ ཤེས་པ་སྟོང་གསུམ་ཀུན་ཏུ་སྐད་ཅིག་སླེབས༔ གྱ་གྱུ་ཡད་ཡུད་ཕྱད་ཕྱོད་ལང་ལིང་འཕྱོ༔ དེའི་དུས་སྔར་གྱི་གནས་ལུགས་དེ་ཟིན་གཅེསཿ༔
བཟང་པོའི་ལས་ཀྱི་འཕྲོ་མཐུད་ནན་དུ་བསྐྱང་༔ བཛྲ་ས་མ་ཡ༔ རྒྱ་རྒྱ་རྒྱ༔ སྐྱེ་སྲིད་ནས་བཟུང་འཆི་ཁ་ནད་ཀྱིས་གདུང་༔ རྣམ་པར་ཤེས་པ་བརྒྱལ་དང་སྲིད་པར་
215

གཏེར་ འགྲོ་ཕན་གླིང་པའི་གསུང་། གསར།
འཁྱམས༔ བར་མ་དོ་ལ་གང་དང་གང་གི་བར༔ བླ་མ་མ་བསྟེན་རང་ཉིད་ཕུང་བ་ལ༔ གྲོལ་བའི་ཐབས་མཆོག་སུས་ཀྱང་བསྟན་དུ་མེད༔ མེད་བཞིན་སྣང་བའི་བླ་མ་
དཀོན་མཆོག་ལ༔ ཁྱེད་ཤེས་བློ་ཡིས་མོས་འདུན་ར་མདའ་སྦྲན༔ རང་སྟོབས་གཞན་སྟོབས་གང་གིས་ཁ་བསྒྱུར་ན༔ ཡང་ན་ཕྱི་དབུགས་ཆད་ནས་ནང་དབུགས་བར༔
ཁྱོ་ལ་གས་དྷཱ་ཡིས་མས་འདུན་བླ་མ་དའ་སྦྱིན་རང་ང་ལས་གལ་གྲོལ་གང་གིབས་མསར་ནས་ཡང་བ་ན་དབུ་མེད་
ཡེ་ཤེས་རང་གསལ་མཐོང་ན་གདོད་མི་ཟ༔ ཡང་ན་ཆོས་ཉིད་བར་དོ་རང་ངོ་མཐོང་༔ དབྱིངས་དང་རིག་པ་མ་དང་བུ་བཞིན་འཕྲད༔ དེ་ཕྱིར་འོད་གསལ་ཉིད་ལ་
གོམས་འདྲིས་གནད༔ སྲིད་པར་འཁྱམས་པའི་ཡི་དམ་ལྷ་མཐོང་ན༔ སྐྱེལ་བསུ་ལམ་བགྲོད་འཁྲུལ་སྣང་དབྱིངས་སུ་དག༔ བཛྲ་ས་མ་ཡ༔ སྐྱེ་གནས་བར་དོར་ཕྱི་
ནང་ཆོས་རྣམས་ཀུན༔ སྒྲོ་འདོགས་ཆོད་ནས་ཐེ་ཚོམ་མེད་བཞིན་དུ༔ ཤྲྰི་བྱ་ཚང་འཇུག་ལྟ་བུའི་གདམས་ངག་དགོས༔ རྨི་ལམ་བར་དོ་བག་ཆགས་མཚམས་སྦྱོར་
ནས༔ འོད་གསལ་ལམ་སྦྱོང་དབྱིངས་རིག་ཟུང་དུ་འཇུག༔ མུན་ཁུང་སྒྲོན་མེ་བཏེག་ལྟར་གདམ་ངག་དགོས༔ བསམ་གཏན་བར་དོ་གནས་ལུགས་ངོ་བོར་མཐོང་༔
216

ལྟ་ཀློང་བར་དོའི་
མཧྰུྃ དབྱིངས་དང་རིག་པ་དབྱེར་མེད་སྒེག་མོ་མས༔ མེ་ལོང་གཟུགས་བརྙན་ལྟ་བའི་གདམས་ངག་དགོས༔ འཆི་ཁ་བར་དྲོ་རང་རིག་རང་ཉིད་བསྒྲིམ༔ དྲན་
ཤེས་མི་འཕྲོ་མི་གསལ་གསལ་གདབ་ལ༔ རྒྱལ་པོས་བཀའ་ཐམ་བསྐུར་ལྟར་གདམས་ངག་དགོས༔ ཆོས་ཉིད་བར་དོ་སྣང་བའི་སྣང་བ་ཀུན༔ རིག་སྣང་གཅིག་
འདྲེས་ཡིད་ཆེས་ངེས་ཤེས་ཀྱི༔ མ་པང་བུ་འཇུག་ལྟ་བུའི་གདམས་ངག་དགོས༔ སྲིད་པ་བར་དོ་སྔར་བྱས་རྣམ་སྨིན་ལས༔ བཟང་པོ་ལས་ཀྱི་འཕྲོ་ལ་ནན་གྱིས་
མཐུད༔ ཡུར་བ་རྐང་ཆད་ཝ་འཛུགས་གདམས་ངག་དགོས༔ བཛྲ་ས་མ་ཡ༔ ཛྭ༥༤༦ བར་དོ་དྲུག་གི་རྒྱབ་ཆོས་འདི་བསྟན་ན༔ རྣམ་གྲངས་བཅོ་བརྒྱད་ཕྱེ་སྟེ་
བསྟན་གྱིས་ཉོན༔ དེ་ལ་ངོ་བོ་ངེས་ཚིག་དབྱེ་བ་དང་༔ རང་བཞིན་དང་ནི་མཚན་ཉིད་ས་མཚམས་དང་༔ དཔེ་དང་རྟགས་དང་གནས་དང་ལུས་དང་ནི༔ ཚེ་ཚད་སྣང་
ལུགས་ངོ་སྤྲོད་ཉམས་ལེན་དང་༔ གདམས་ངག་ཉེས་དམིགས་ཕན་ཡོན་ས་མཚམས་ལོངས༔ བཛྲ་ས་མ་ཡ༔ དང་པོ་བར་དོ་ཐམས་ཅད་ངོ་བོ་ནི༔ ད་ལྟའི་ཤེས་པ་
व
217

གཏེར་ འགྲོ་ཕན་གླིང་པའི་གསུང་། གསར།
བཟོ་བཅོས་མ་བྱས་པར༔ རང་བབ་གསལ་སྟོང་ཧྲིག་གེ་འཆར་བའོ༔ དེ་མ་རྟོགས་ན་བར་དོ་འཁྱམས་པ་དང་༔ དེ་རྟོགས་ཉམས་སུ་བླངས་ན་བར་དྲོ་ཆོད༔ དེ་ཕྱིར་
ད་ལྟའི་ཤེས་པ་མ་བཅོས་ལྷོད༔ བཟོ་བཅོས་མ་བྱས་རང་ལུགས་སོ་མར་བཞག༔ བར་དོ་ཉམས་ལེན་ངོ་བོ་རིམ་པའོ༔ བཛྲ་ས་མ་ཡ༔ གཉིས་པ་ངེས་ཚིག་བར་དོ་
ཞེས་པའི་དོན༔ སྔ་མའི་བག་ཆགས་སྣང་བ་ཐམས་ཅད་འདས༔ ཕྱི་མའི་བག་ཆགས་སྣང་བ་མ་ཤར་གོང་༔ སྔ་ཕྱི་གཉིས་ཀྱི་བར་དོ་བར་མ་དོར༔ དེ་ནས་བར་དོའི་
ངེས་ཚིག་ཕྱིར་བསྟན་པ༔ བྱེ་བྲག་སོ་སོར་བསྟན་པར་བྱ་བ་ནི༔ སྐྱེ་གནས་བར་དོ་སྔ་མའི་ལུས་བོར་ནས༔ མ་ཡི་མངལ་ཞུགས་མ་ཤི་བར་དུ་གནས༔ ད་ལྟའི་སྣང་བ་
ཡད་ཡུད་བན་མ་བུན༔ རྨི་ལམ་བར་དོ་སྔར་ཉིན་ཉིན་སྣང་ནུབ༔ ནངས་པར་ཉིན་སྣང་མ་ཤར་སྔ་ཕྱི་བར༔ གཉིད་འཐུག་གཉིད་སོང་བག་ཆགས་འཁྲུལ་བའི་ལུས༔
འདུ་ཤེས་འདུ་བྱེད་འཁྲུལ་བ་འདི་ཀའོ༔ བསམ་གཏན་བར་དོ་སྔར་སོང་འགྱུ་བ་ཞི༔ ཕྱི་རུ་མ་འཁྲུལ་གནས་ལུགས་ཁོ་རང་ཐོག༔ མ་བཅོས་རང་གསལ་བརྟན་ནས་
218

གག _གནས་པའོ༔_ འཆི་ཁ་བར་དོ་འཇིག་རྟེན་འདི་སྣང་ཞིག༔ ནུབ་ལ་ཁད་ཡིན་འཆི་བའི་འཇིགས་སྐྲག་འོང་༔ ཕ་རོལ་ཕྱི་མའི་ཡུལ་དུ་འགྲོ་ལ་ཁད༔ ཤི་བ
སྔ་མ་གསོན་པོའི་ཐ་མ་འོ༔ དེ་ཡི་བར་དེར་སྡུག་བསྔལ་བར་མ་དོ༔ཆོས་ཉིད་བར་དོ་འཇིག་རྟེན་འདི་སྣང་ནུབ༔ སྲིད་པ་བར་དོ་མ་ཤར་བར་དུ་གནས ནས༔ ཆོས་
ཉིད་འོད་གསལ་ཞི་ཁྲོའི་ལྷ་ཚོགས་ཤར༔ སྒྲ་འོད་ཟེར་གསུམ་སྣང་བ་ཅི་ཤར་ཡང་༔ ཉམས་བླངས་བོགས་འདོན་བདེ་བའི་ཆོས་ཉིད་དོ༔ སྲིད་པ་བར་དོ་ཆོས་ཉིད་
སྣང་བ་ནུབ༔ ཕྱི་མའི་ལུས་མ་བླང་བའི་བར་དོ་དེར༔ སྲིད་པ་ཞེས་བྱ་མཐོ་རིས་ངན་སོང་སོགས༔ བདེ་སྡུག་ཐམས་ཅད་དེ་ནས་སྲིད་པ་ཡིན༔ དེ་ལ་སྲིད་པ་བར་དོ་
ཞེས་མིང་བཏགས༔ དེ་རྣམས་བར་དོ་དྲུག་གི་ངེས་ཚིག་གོ༔ བཛྲ་ས་མ་ཡ༔ གསུམ་པ་བར་དོའི་དབྱེ་བ་རྣམ་པ་དྲུག༔ སྐྱེས་ནས་མ་ཤི་བར་དུ་གནས྄་པ་ནི༔ རང་
བཞིན་སྐྱེ་གནས་བར་དོ་དང་པོ་འོ༔ ཉིན་སྣང་ནུབ་ནས་ཕྱིར་ཉིན་མ་ཤར་བར༔ རྨི་ལམ་འཁྲུལ་བའི་བར་དོ་གཉིས་པའོ༔ འཁྲུལ་པ་སྔ་མ་སངས་ནས་ཕྱི་མ་འཁྲུལ༔
219
3

གཏེར་ འགྲོ་ཕན་གླིང་པའི་གསུང་། གསར།
བསམ་གཏན་དང་ནི་བར་དོ་གསུམ་པའོ༔ འཆི་ནད་ཐེབས་ནས་དབུགས་མ་ཆད་བར་དུ༔ འཆི་ཁར་སྡུག་བསྔལ་བར་དོ་བཞི་པའོ༔ སྣང་བའི་ཞི་ཁྲོ་སྒྲ་འོད་འབྱུང་
བའི་དུས༔ ཆོས་ཉིད་ཞི་ཁྲོ་བར་དོ་ལྔ་པའོ༔ རང་བྱས་ལས་ཀྱི་རྣམ་སྨིན་འཁྲུལ་བའི་དུས༔ རྣམ་སྨིན་སྲིད་པ་བར་དོ་དྲུག་པའོ༔ བཛྲ་ས་མ་ཡ༔ བཞི་པ་བར་དོ་དྲུག་
གི་རང་བཞིན་ནི༔ བར་དོ་མཚང་བརྗོད་རང་བཞིན་སྟོང་པ་ཉིད༔ སྣང་ཚུལ་ཀུན་རྫོབ་ཙམ་དུ་བར་དོ་བརྗོད༔ དོན་དམ་ངོ་བོ་བར་དོ་ཞེས་བྱ་མེད༔ ཕྱི་ཡི་གཟུགས་
སྒྲ་དྲི་རོ་རེག་བྱ་ཆོས༔ ཐེར་ཟུག་མ་ཡིན་འཇིག་དང་འགག་པར་འགྱུར༔ དོན་དམ་ངོ་ལ་གྲུབ་པ་སྤུ་ཙམ་མེད༔ དེ་རྟོགས་དངོས་པོ་མེད་པ་ཕྱི་སྟོང་ཉིད༔